[{"text_idx": "#000001", "text": "\"Kodudest on na\u0308ha, et inimesed ei tule oma eludega toime, nurgas on pudelid, milles villitakse alkoholi,\" u\u0308tles Pa\u0308a\u0308steameti spetsialist Reili Kull. \"Probleem pole nendega, kes on heal eluja\u0308rjel ja saavad oma eluga ha\u0308sti hakkama, vaid riskigrupiga. Neil on aga muud probleemid, mis ta\u0308hendab, et peame alustama mujalt ning tegelema hingeraviga, ku\u0308sima, kuidas inimesel la\u0308heb ja proovima va\u0308lja kangutada, miks inimene joob.\""}, {"text_idx": "#000005", "text": "Majanduskriisi to\u0303ttu vo\u0303ivad sageneda ka suitsiidid ja suitsiidikatsed ning tuua Pa\u0308a\u0308steametile kaasa suurenenud koormuse abi osutamisel kiirabile. Kulli so\u0303nul on suur osa inimestest, kellega koos kiirabiga abi osutatakse, joobeseisundis ning alkohol on ma\u0308rkso\u0303na, mis la\u0308bib nii tulekahjude kui veega seotud o\u0303nnetusi."}, {"text_idx": "#000007", "text": "Ko\u0303ikidest uppumisjuhtumitest oli nelja puhul kinnitatud po\u0303hjuseks suitsiid. Kulli so\u0303nul ei saa paljude juhtumite korral o\u0308elda, kas inimene ja\u0308ttis elu vette tahtlikult vo\u0303i mitte. \u201cSee ta\u0308hendab, et Pa\u0308a\u0308steamet ei tegele enam ennetusto\u0308o\u0308 mo\u0303istes sellega, kas inimene oskab ujuda vo\u0303i mitte, vaid probleem on selles, et inimene la\u0308heb ja uputab end tahtlikult a\u0308ra,\u201d u\u0308tles Kull."}, {"text_idx": "#000008", "text": "Kulli so\u0303nul on erinevad asjaolud, mis o\u0303nnetusteni viivad omavahel tihedalt seotud, misto\u0303ttu ei saa o\u0308elda, et koroonakriisil ja alkoholi tarbimise suurenemisel oleks otsene mo\u0303ju na\u0308iteks tulekahjude tekkimisel, kuid sellel aastal on na\u0308ha toiduko\u0303rbemise arvu to\u0303usu, mis vo\u0303ib viidata sellele, et inimene oli su\u0308u\u0308a tehes alkoholijoobes ning seadis end selle la\u0308bi ohtlikusse olukorda."}, {"text_idx": "#000009", "text": "2018. aasta andmed na\u0308itavad, et poolte tulekahju juhtumite puhul oli tarbitud eelnevalt alkoholi. Kulli so\u0303nul kipub alkoholitarvitaja olema meesterahvas, mis ta\u0308hendab, et peaksime u\u0308hiskonnas rohkem ta\u0308helepanu po\u0308o\u0308rama just sellele grupile."}, {"text_idx": "#000010", "text": "Alkohol on suur riskitegur ka la\u0308hisuhteva\u0308givallas"}, {"text_idx": "#000012", "text": "Aruma\u0308e so\u0303nul on politsei kaheksa kuu jooksul saanud juba u\u0308le 10 000 teate la\u0308hisuhteva\u0308givallast. Oma elu on la\u0308hisuhteva\u0308givalla to\u0303ttu kaotanud u\u0308heksa inimest. Va\u0308hemalt kaheksa juhtumit u\u0308heksast olid seotud alkoholiga."}, {"text_idx": "#000013", "text": "Kolmandikus rasketest juhtumitest hukub inimene, 82% toimepanijatest ning 78% kannatanutest olid joobes. Seega vo\u0303ib o\u0308elda, et alkohol on suur riskitegur ka la\u0308hisuhteva\u0308givallas. \u201cAlkohol vo\u0303ib olla vallandavaks jo\u0303uks. Politsei vaatest na\u0308eme ka palju neid peresid, kus juuakse koos,\u201d u\u0308tles Aruma\u0308e."}, {"text_idx": "#000014", "text": "Eriolukorra ajal oli politseil alkoholiga seotud va\u0308ljakutseid vo\u0303rreldes eelmise aastaga ku\u0308mnendiku vo\u0303rra rohkem. \u201cOluliselt ehk 65% sagenesid o\u0308o\u0308rahu rikkumisega seotud va\u0308ljakutsed, rohkem oli ka joobes juhtide ja eluruumides va\u0308givallaga seotud va\u0308ljakutseid,\u201d u\u0308tles Aruma\u0308e."}, {"text_idx": "#000017", "text": "\u201c11-aastane poiss teatab, et joobes isa tuli kallale. Mo\u0303lemad vanemad olid alkoholijoobes ning neil oli ka\u0308sil lahutusprotsess. Augusti keskel teavitab naine politseid ja\u0308rjekordsest tu\u0308list. Mees on purjus ja so\u0303imab, fu\u0308u\u0308silist va\u0308givalda ei olnud. Paar na\u0308dalat hiljem tappis mees joobes olles noahoopidega oma naise,\u201d to\u0303i Aruma\u0308e hirmsa na\u0308ite sellest, milleni la\u0308hisuhteva\u0308givalla juhtumid eskaleeruda vo\u0303ivad."}]